**OБЩИНСКА ИЗБИРАТЕЛНА КОМИСИЯ ГУЛЯНЦИ**

*гр.Гулянци, ул.“ Васил Левски” No.32, ет.3, тел.0879205683, e-mail : oik1508@cik.bg*

ПРОТОКОЛ 60

от редовно заседание на ОИК – Гулянци,

назначена от ЦИК с Решение №1895-МИ от 04.09.2015г.,

 състояло се на 05.02.2018 г. от 14.30 часа

 в гр. Гулянци, ул. „Васил Левски ” No. 32, ет.3

Днес 05.02.2018 г. от 14.30 часа се проведе заседание на ОИК-Гулянци. На заседанието присъстваха:

1. Надя Борисова Николова

2. Недко Жеков Опров

3. Илона Кръстева Петкова

4. Албена Владимирова Левъшка

5. Ирена Йорданова Ирличанова

6. Деви Христов Дилков

7. Мариана Цветанова Несторова

8. Валерия Стефанова Димитрова

9. Александър Любенов Миндизов

10. Тодор Йорданов Георгиев

11. Ренета Пенчева Маркова

Заседанието бе открито в 14.30 ч. и председателствано от госпожа Надя Николова – Председател на ОИК Гулянци.

Надя Николова: Здравейте, уважаеми колеги! В залата сме 11 членове на общинската избирателна комисия. Имаме необходимия кворум. Откривам заседанието на общинската избирателна комисия на 05.02.2018 г. Колеги, предлагам ви следния проект за дневен ред:

т. 1 Проект за решение относно определяне на броя на секционните избирателни комисии за гласуване с подвижна избирателна кутия на частичен избор за кмет на кметство Брест, насрочен за 18 февруари 2018 г. докладва : Надя Николова

Има ли предложения за изменение и допълнение на дневния ред? - Не виждам. Колеги, подлагам на гласуване така предложения дневен ред.

Режим на гласуване. Гласували 11 членове на ОИК: за – 11 (НН,НО,ИП,АЛ,ИИ,ДД,МН,ВС,АМ,ТГ,РМ), против -няма

По т. 1 С писмо с изх. №0501-12/05.02.2018 год. на основание чл.37 ал.1 от ИК, Община Гулянци, информира ОИК Гулянци, че към 17.00 ч. на 03.02.2018 год. от избиратели с трайни увреждания, които желаят да гласуват на частичен избор за кмет на кметство Брест, насрочен за 18 февруари 2018 г. са постъпили общо 15 заявления от лица за гласуване с подвижна избирателна кутия. Писмото е заведено с вх. № 165/05.02.2018 г. в регистъра за входяща поща на ОИК Гулянци, с приложена Заповед № РД-09-34 от 05.02.2018 г. на Кмета на Община Гулянци.

Съобразно чл. 89, ал.2 от Изборния кодекс, Общинските избирателни комисии назначават подвижни секционни избирателни комисии при гласуване с подвижни избирателни кутии не по-късно от 10 дни преди изборния ден. Разпоредбата на чл.90 ал.1 от Изборния кодекс предвижда, че на територията на всяко населено място се назначава най-малко една подвижна секционна избирателна комисия при наличие на не по-малко от 10 избиратели, подали заявления по чл. 37 от ИК.

Общинската избирателна комисия определя броя на подвижните секционни избирателни комисии в изборния район въз основа на броя на подадените заявления.

На основание чл.92 ал.4 от ИК следва ОИК Гулянци да определи броя на членовете на общата подвижна избирателна секция за гласуване с подвижна избирателна кутия.

Предлагам на основание чл. 8 ал.8, чл.37, чл.89 ал.2, чл.90, чл.92 ал.1 и ал.4 от Изборният Кодекс и Решение № 1984 МИ/ НР от 08.09.2015г., на ЦИК , Общинската избирателна комисия Гулянци да гласува решение, с което:

**ОПРЕДЕЛЯ** за територията на Община Гулянци образуването на една подвижна избирателна секция за гласуване с подвижна избирателна кутия в частичен избор за кмет на кметство Брест, насрочен за 18 февруари 2018 г.

**ОПРЕДЕЛЯ** броя на членовете на подвижна избирателна секция за гласуване с подвижна избирателна кутия на 5 /пет/ члена и състояща се от председател, зам.председател, секретар и членове.

**ОПРЕДЕЛЯ** номер на подвижна избирателна секция за гласуване с подвижна избирателна кутия № 150800 021, с адрес с. Брест, ул. „Отец Паисий” №4, ДГ „Щастливо детство“, I етаж

Режим на гласуване

Гласували 11 членове на ОИК: за – 11

( НН,НО,ИП,АЛ,ИИ,ДД,МН,ВС,АМ,ТГ,РМ), против -няма

Прието Решение № 262-МИ с 11 гласа – за, против -няма

Приетото решение да се обяви на таблото и на страницата на ОИК Гулянци.

Поради изчерпване на дневния ред заседанието беше закрито в 15.20 часа.

Председател: Секретар:

 /Надя Николова/ /Илона Петкова/